Gyümölcslé helyett vodka volt egy kislány uzsonnás dobozában | Offline Magazin
mia_mi 2017 március 23 — 11:20
Nem kicsit lepődött meg az az anyuka, akit nemrég felhívtak kislánya iskolájából, méghozzá azzal, hogy a gyerek uzsonnás dobozában gyümölcslé helyett alkohol lapult. Az anya persze elsőre megdöbbent – a lánya még csak ötéves -, de aztán leesett neki, mi történt: ő kérte meg a kislányt, hogy tegyen be magának egy üdítőt a hűtőből az uzsonnás dobozába. Ő meg csak a képeket nézte, és azt hitte, hogy egy málnás üdítőt pakol be magának – hát, nem az volt a zacsiban, hanem vodka.
Az anya a Facebookon mesélte el történetét a nagyvilágnak, és azt is elárulta, hogy a dologból végül semmi gond nem lett. “Elnézést kértem, hogy nem küldtem ebből eleget a tanároknak is” – mondta, hozzátéve, hogy a pedagógusok is csak nevettek az egészen.
anya diák gyerek gyümölcslé smirnoff suli uzsonnás doboz vicces vodka